Saksamaa elektroonikatootja Metz on laialdasemalt tuntud kui suurepäraste universaalvälklampide tootja. Tema Mecablitz-seeria välgud on võitnud mitmeid mainekaid fotoauhindu. Nendest on olemas spetsiaalsed mudelid nii Canoni, Nikoni, Pentaxi, Sony kui ka Olympuse/Panasonicu peegelkaameraile. Nad on kaameratootjate endi valmistatud välklampidest soodsama hinnaga ning tihti isegi funktsionaalsemad. Kui funktsionaalsed täpselt - sellest räägib Anton, tuues uute Mecablitz 50 AF-1 ja 58 AF-2 näitel lagedale viis põhjust, miks peaks eelistama just Metzi välklambi. Head vaatamist.